《中宿峡》
清代·高士钊

我行近十日，已至峡山麓。双崖豁翠屏，林峦迭起伏。

奔湍泻清豁，盘涡此一蓄。遥传古帝子，脱屣来空谷。

至今清月夜，笙箫出深竹。吾本澹宕人，遐想结薖轴。

投身入尘寰，浮名苦徵逐。峡中数往来，半生愧碌碌。

赋诗谢山灵，苦语聊自勖。

作者简介：高士钊，字酉山，顺德人。乾隆壬子举人。有《北游草》。